text: Der lugter af penge på Esbjerg Havn
  28 februar 2013 kl. 10.23
  Fiskeriet på havnen i Esbjerg er stort set væk - og i stedet for fisk lugter der nu af penge. Esbjerg Havns regnskab et stort overskude for andet år i træk.
  Danmarks hurtigst voksende havn, Esbjerg Havn, offentliggør i dag sit årsregnskab for 2012. Omsætningen sætter rekord med 172,7 mio. kr.
  På alle områder kan havnen fremvise fremgang. Havnens omsætning steg md 9 pct. ti 4,5 mio. tons sidste år. Endnu større vækst var der på "andet stykgods", som bl.a. omfatter dele til vindmøller. Det område havde den største vækst på 49 pct.
  - Med en omsætningsvækst på 10 pct. og et årsresultat på 60,1 mio. kr. overgår Esbjerg Havn både egne forventninger til året og sidste års historisk gode regnskab, skriver havne i en pressemeddelelse.
  Samtidig bød året på travlhed på rig-området med hele syv rigge i havn til service og reparation. Det bidrog væsentligt til forbedringen af årets resultat.
  Og udsigterne er gode: EU forventer, at godstransporten vil stige med 50 pct. inden for de næste ti år.
  